《再吟六诗四首拜呈 其三》
宋代·孔平仲

侯服安无事，官曹静不哗。畴非信善友，俱是孝廉家。

荀衮传荣耀，温龙竞爪牙。尺舆思附凤，角扇笑萦蛇。

士习贤科论，人趋太守衙。庄衢当自骋，陈药更谁誇。

和露餐荷叶，临流饮雪花。草莱依瑞穗，荆布缀明珈。

且固官庭守，宁忧柄用赊。它时摇玉佩，鳌禁定联华。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。